ලාහුගල කොට වෙහෙර

ලාහුගල කොට වෙහෙර ශ්‍රී ලංකාවේ අම්පාර දිස්ත්‍රික්කයේ ලාහුගල ප්‍රදේශයේ පිහිටා තිබේ. ශ්‍රී ලංකාවේ දැකගත හැකි කොට වෙහෙර සම්ප්‍රදායට අයත් ස්තූප හතර අතුරින් එකක් වන මෙම වෙහෙර සහිත විහාරය පොතුවිල්-මොණරාගල මහා මාර්ගයේ පොතුවිල් සිට කිලෝමීටර 10ක් පමණ දුරින් පිහිටා ඇත.

ඉතිහාසය
අතීතයේදී මෙම විහාරය, කොට පබ්බත, කොටගල වෙහෙර, ලාහුගල චේතිය යන නම් වලින් හඳුන්වා තිබේ.

කොටවෙහෙර ගිරි ලිපි
විහාරයේ පිහිටි ගල් පර්වතය මත කොටා ඇති ගිරි ලිපි දැක ගත හැකිවේ. 
ගිරි ලිපිය අංක 1
මෙම ගිරි ලිපිය ක්‍රිස්තු වර්ෂ පළමුවන සියවසට අයත් වන අතර, අපර බ්‍රාහ්මී අක්ෂරයන්ගෙන් හා පුරාණ සිංහල භාෂාවෙන් නිර්මිත වේ. භාතිකාභය (භාතිකතිස්ස) (ක්‍රි.පූ. 19 - ක්‍රි.ව. 9) රාජ්‍ය කාලයට අයත්ය.

ගිරි ලිපිය අංක 2
මෙම ගිරි ලිපිය ක්‍රිස්තු වර්ෂ දෙවන සියවසට අයත් වන අතර, අපර බ්‍රාහ්මී අක්ෂරයන්ගෙන් හා පුරාණ සිංහල භාෂාවෙන් නිර්මිත වේ. පළමුවන ගජබාහු රාජ්‍ය කාලයට (ක්‍රි.ව. 112-134) අයත්ය.

මූලාශ්‍ර

ප්‍රවර්ගය:කොට වෙහෙර
ප්‍රවර්ගය:අම්පාර දිස්ත්‍රික්කයේ බෞද්ධ සිද්ධස්ථාන‎
ප්‍රවර්ගය:අම්පාර දිස්ත්‍රික්කයේ පුරාවිද්‍යා ආරක්‍ෂිත ස්මාරක‎
ප්‍රවර්ගය:රජමහා විහාර